স্ত্রী ও ছেলেকে খুনের পর আত্মঘাতী যুবক!

মুর্শিদাবাদ: স্ত্রী ও ছেলেকে কুপিয়ে খুনের পর আত্মঘাতী স্বামী! সাতসকালে ভয়ঙ্কর ঘটনাটি ঘটেছে মুর্শিদাবাদের বেলডাঙায়। ইতিমধ্যেই দেহ উদ্ধার করে ময়নাতদন্তের জন্য পাঠিয়েছে পুলিশ। কিন্তু কী কারণে এই ঘটনা, তা এখনও স্পষ্ঠ নয়। স্থানীয়রা বলছেন, হাসিখুশি পরিবারের এমন পরিণতি কেন হল? গোটা ঘটনার তদন্ত শুরু করেছে পুলিশ।

জানা গিয়েছে, মৃতদের নাম সঞ্জিত হালদার, মৌসুমী হালদার ও রায়ান হালদার। স্ত্রী সন্তানকে নিয়ে বেলডাঙা থানার আন্ডিরন গ্রামে থাকতে সঞ্জিত। তিনি পেশায় প্যান্ডেল ব্যবসায়ী। প্রতিবেশীদের দাবি, অভাব থাকলেও সুখেই ছিল ওই পরিবার। আচমকা বুধবার সকালে ঘর থেকে উদ্ধার হয় মৌসুমী ও রায়ানের রক্তাক্ত দেহ। পাশে ঝুলন্ত অবস্থায় মেলে সঞ্জিতের দেহ। প্রতিবেশীরা তড়িঘড়ি থানায় খবর দেয়। পুলিশ গিয়ে দেহ উদ্ধার করে। এবং তারপরই দেহ পাঠানো হয় ময়না তদন্তের জন্য।

আরও পড়ুন: ত্রিপুরায় যাচ্ছে তৃণমূলের প্রতিনিধি দল, কী কারণ?

তবে এইধরনের ঘটনা কেন? তা নিয়ে উঠছে প্রশ্ন। পরিবার সূত্রে খবর, বিবাহ বহির্ভূত সম্পর্কের জেরে এই ধরনের ঘটনা ঘটে থাকতে পারে।