হুমায়ুনের পার্টির প্রার্থী হচ্ছেন কারা?

ওয়েব ডেস্ক : গত মাসেই বেল ডাঙায় বাবরি মসজিদে শিলান্যাশ করেন হুমায়ুন কবীর (Humayun Kabir)। তিনি নিজের দল ঘোষণা করার কথা জানিয়েছিলেন। সেই মতো সোমবার নতুন দলের নাম ঘোষণা করলেন তৃণমূল (TMC) থেকে সাসপেন্ড হওয়া ভরতপুরের বিধায়ক। নতুন দলের নাম দেওয়া হয়েছে ‘জনতা উন্নয়ন পার্টি’। শুধু তাই নয়, ২৬-এর বিধানসভা নির্বাচনের (West Bengal Assembly Election 2026) জন্য প্রার্থীদের নাম ঘোষণা করলেন তিনি। তবে সেই তালিকায় রয়েছে একাধিক হুমায়ুন কবীরের নাম। সেই তালিকায় রয়েছেন হিন্দু প্রার্থীরাও।

হুমায়ুন কবীর জানিয়েছেন, রাজ্যে আগামী বিধানসভা নির্বাচনে রেজিনগর ও বেলডাঙা থেকে লড়বেন তিনি। এই দুই কেন্দ্র থেকে তিনি জিতবেন বলে আত্মবিশ্বাসী তিনি। সঙ্গে তিনি জানিয়েছেন আরও বেশ কিছু আসন থেকে তাঁর নামেই আরও বেশ কিছু জন প্রার্থী লড়বেন। আসন্ন নির্বাচনে রানিনগর থেকে প্রার্থী হবেন আরও এক হুমায়ুন কবীর (Humayun Kabir)। তিনি একজন চিকিৎসক বলে জানা গিয়েছে। তিনি ২০১৬ সালের নির্বাচনে তৃণমূলের প্রার্থী হয়েছিলেন। কিন্তু জিততে পারেননি। তার পরেই ২০২৬ নির্বাচনের জন্য তাঁকেই প্রার্থী করার কথা ঘোষণা করলেন ভরতপুরের বিধায়ক।

আরও খবর : ভোটার তালিকা সংশোধনে বিএলওদের কড়া নজরদারির নির্দেশ মুখ্যমন্ত্রীর

অন্যদিকে ভগবানগোলা থেকে আরও এক হুমায়ুন কবীরকে প্রার্থী করা হল। তিনি হলেন একজন ব্যবসায়ী। বীরভূম থেকেও আরও এক হুমায়ুনকে প্রার্থী করা হচ্ছে বলে জানিয়েছেন তৃণমূলের সাসপেন্ডেড বিধায়ক। অন্যদিকে মুর্শিবাদ কেন্দ্র থেকে মনীষা পাণ্ডে ও বালিগঞ্জ থেকে নিশা চট্টোপাধ্যায়কে প্রার্থী করা হচ্ছে বলে জানিয়েছেন হুমায়ুন।

এক নজরে দেখে নেওয়া যাক প্রার্থী তালিকা

ভরতপুর ও রেজিনগর থেকে হুমায়ুন কবীর (দলনেতা)
খড়্গপুর গ্ৰামীণ কেন্দ্রে ইব্রা হাজি
মালদহের বৈষ্ণবনগরে মুস্তারা বিবি
মুর্শিদাবাদ ৬৪ মনীষা পাণ্ডে
ভগবানগোলায় হুমায়ুন কবীর (ব্যবসায়ী)
রানিনগরেও হুমায়ুন কবীর
দক্ষিণ দিনাজপুরের হরিরাম বিধানসভায় ড: ওয়েদুল রহমান
কলকাতার বালিগঞ্জে নিশা চট্টোপাধ্যায়
ইছাপুর থেকে সিরাজুল মণ্ডল